সম্মতির বয়স আইন, ১৮৯১
সম্মতির বয়স আইন, ১৮৯১ বা ১৮৯১ সালের আইন ১০ হল ব্রিটিশ ভারতে ১৯ শে মার্চ ১৮৯১-এ প্রণীত আইন, যেটি বিবাহিত বা অবিবাহিত মেয়ের জন্য সকল বিচারব্যবস্থায় যৌন মিলনের সম্মতির বয়স বাড়িয়ে দশ থেকে বারো বছর করেছে, এবং আইনটির লঙ্ঘন ধর্ষণ হিসাবে বিবেচিত হওয়ার পাশাপাশি ফৌজদারি মামলার সাপেক্ষে হবে বলে উল্লেখ করেছে। আইনটি ছিল ভারতীয় দণ্ডবিধি এবং ফৌজদারি কার্যবিধি, ধারা ৩৭৫, ১৮৮২, (ধর্ষণের), এর সংশোধনী, এবং কলকাতায় ভারতের গভর্নর-জেনারেল-এর আইন পরিষদে স্যার অ্যান্ড্রু স্কোবল ৯ জানুয়ারী ১৮৯১ তারিখে বিল হিসেবে পেশ করেন। এটি একই দিনে বিতর্কিত হয়েছিল এবং পরিষদ সদস্য স্যার রমেশ চন্দ্র মিত্র (বাংলা থেকে) এর বিরোধিতা করেছিলেন যে এটি গোঁড়া হিন্দু আইনে হস্তক্ষেপ করেছে, কিন্তু পরিষদ সদস্য রাও বাহাদুর কৃষ্ণজি লক্ষ্মণ নুলকার (বোম্বে থেকে) এবং পরিষদের সভাপতি, গভর্নর-জেনারেল ও ভাইসরয় লর্ড ল্যান্সডাউন কর্তৃক সমর্থিত।